Ashley Callie (30 Disemba 1976 ruo Febrụwarị 15 ,2008) bụ onye ome ihe nkiri South Africa, onye amaaraa maka ọrụ ya dị ka Leone Haines na Isidingo (2000–08). Ọ nwụrụ na 15 Febrụwarị 2008, n'ihi mmerụ ahụ n'isi site na mgbako ụgbọ ala na Johannesburg, South Africa na 8 February 2008. A mụrụ Ashley Callie na Johannesburg. Ọ gara ụlọ akwụkwọ St Mary Onye mechara nweta akara ugo mmụta BA Honors na nka omume ihe nkiri na Mahadum Witwatersrand . Ọ malitere ọrụ ya site na mmepụta SABC TV, Homeland, nke Neil Sundstrom duziri. Mgbe nke ahụ gasịrị, ọ gbara n'ọtụtụ ihe nkiri, gụnyere Natural Rhythm na United Quest .  Ọ nọrọkwa ụfọdụ oge na Cape Town, bụ ebe ọ Sonyere n'ọtụtụ mgbasa ozi maka ahịa mpaghara South Africa yana ahịa mba ofesi. N'abalị iri na ise n'onwa Maachị 2007, ọ gwara magazin Top Billing na ịrụ ọrụ nke Lee Haines na Isidingo abụwo ọchịchọ ogologo ndụ; ọ bụbu onye na-akwado soap opera South Africa kemgbe ọ malitere na 1998.